Carnikava
Šis raksts ir par ciemu. Par dzelzceļa staciju skatīt rakstu Carnikava (stacija). Carnikava (no lībiešu: Sarnikau — ‘ošleja’, vācu: Zarnikau, Koivemund — ‘Gaujas grīva’) jeb agrāk Sānkaule ir vairāk nekā 800 gadu sena apdzīvota vieta Ādažu novadā un ir Carnikavas pagasta centrs. Atrodas Vidzemes rietumos netālu no Gaujas ietekas Rīgas līcī tās kreisajā krastā. Pēc iedzīvotāju skaita Carnikava ir otrais lielākais ciems (2024) Latvijā.